text: Проекти | Сдружение за българо-украинска дружба и сътрудничество
  Този съвместен проект на СДРУЖЕНИЕ ЗА БЪЛГАРО-УКРАИНСКА ДРУЖБА И СЪТРУДНИЧЕСТВО бе осъществен заедно с авторите на монографичен труд "Енергийната сигурност на България" инж. Иван Желязков, член на Управителния съвет на Научно-техническия съюз на енергетиците в България и професор Тодор Трифонов - Председател на Фондация "Национална и международна сигурност".
  "Календар на украинците в България - 2012 година"
  Сдружението за българо-украинска дружба и сътрудничество с най-голямо удоволствие представя пред читателите този сборник, който обединява десетгодишния труд на автора – историк, преподавател в Департамента за информация и повишаване на квалификацията на учителите при Софийския университет "Св. Климент Охридски" главен асистент Никола Караиванов. Сборникът включва 27 статии, публикувани в рубриката "Украинци - българолюбци" на културно-просветния вестник на българите в Украйна "Роден край", който излиза от 1989 г. в гр. Одеса. Някои от статиите са писани и публикувани по конкретни поводи или годишнини. В тях са представени известни личности на Украйна и България. Статиите дават информация за отношението на украинските интелектуалци от различни поколения към България и българския народ. По този начин се проследява не само историческата, а културната и интелектуалната близост между двата народа. Тематиката на статиите отразява целите на създаденото през 2008 г. в гр. София Сдружение за българо-украинска дружба и сътрудничество.